Jammain

Jammain (arabisk جمّاعين) er en palestinsk by nord på Vestbredden, 16 km sørvest for Nablus, 6 km nordvest for Salfit og 40 km nord for Ramallah. Ifølge Palestinsk statistisk sentralbyrå hadde byen et folketall på 6 227 i 2007.

 Historie 
Jammain ligger på en høyde som har vært bosatt siden oldtiden. Tilskårede steiner har blitt benyttet om igjen i landsbyhusene til murer, gjerder og jordbrukterrasser. En har også funnet uthugde cisterner. 400 meter nordvest for byen ligger gravhuler hugget ut i berget, med en nisje og grotte (kalt  I-Qubay'ah). En har også funnet keramikk fra sen romersk og bysantinsk tid.Dauphin, 1998, s. 807

På 1000- og 1100-tallet var landsbyen et senter for hanbali-aktivitet.Finkelstein and Lederman, 1997, s. 506

Byen har vært bosatt siden midten av islamsk tid og Saladin slo leir her med hæren sin. De første innbyggerne i byen var Bani Qudama-klanen, som flyttet til Damaskus og opprettet forstaden Salihiyah i 1156. Mens de var i byen bygget de den første moskéen her.

Den syriske geografen Yaqut skildret stedet som «en brønn i Nablusåsen i Filistin-provinsen. Den ligger en dagsreise fra Jerusalem og tilhører den byen.»Le Strange, 1890, s. 462

En landsby i korsfarertiden (1123 e.Kr), kalt Gemmail, har blitt identifisert som Jammain.Röhricht, 1893, RHH, s. 23, #101

 Det osmanske riket 
Jammain ble en del av Det osmanske riket i 1517 sammen med resten av Palestina, og i 1596 sto den oppført i skattelister som en del av Jabal Qubal nahiya i Nablus liwa. Den hadde et folketall på 18 husholdninger og fem ungkarer, alle muslimer. Innbyggerne i landsbyen betalte skatt for hvete, bygg, sommeravlinger, oliventrær, geiter og/eller bikuber, og en presse for druer eller oliven.Hütteroth and Abdulfattah, 1977, s. 133.

På 1600-tallet regjerte Qasim-familien Jammain og tyve nærliggende landsbyer. Jammain var setet i Jammains underdistrikt i Nablus sanjak.

Den franske oppdageren Victor Guérin besøkte landsbyen (som han kalte Djemma'in) i 1870, og estimerte at den hadde 1 400 innbyggere. Husene var av bedre standard enn mange andre steder Palestina, og noen virket nybygde.Guérin, 1875, s. 172-3

I 1882 skildret Palestine Exploration Fund i Survey of Western Palestine Jammain som «den største landsbyen i distriktet, i høyt lende, omgitt av olivenlunder. Vannforsyningen er et reservoar og en brønn øst for landsbyen.»Conder og Kitchener, 1882, SWP II, s. 284
 Palestinamandatet 
I folketellingen i 1922, utført av De britiske mandatmyndighetene, hadde Jammain et folketall på 720, alle muslimer;Barron, 1923, Table IX, Under Nablus sanjak, s.  25 dette økte i folketellingen i 1931 til 957, fremdeles alle muslimer, i 202 hus.Mills, 1932, s. 62             .

I 1945 hadde Jammain et folketall på 1 240, alle arabere, med 19 821 mål land, ifølge en offisiell landmåling.Government of 
Palestine, Department of Statistics. Av dette var 5 362 mål plantasjer og irrigert land, 6 625 benyttet
til korn, mens 77 mål var bebygget land.Government of Palestine, Department of Statistics.

 Etter 1967 
Som så mange andre palestinske steder på Vestbredden, har innbyggerne i Jammain vært involvert i Israel-Palestina-konflikten, og har vært et mål for flere raid fra det israelske forsvaret (IDF). Siden Den første intifadaen i 1987, har seks mennesker i byen mistet livet i angrep  fra IDF og hundrevis har blitt satt i fengsel.

 Referanser 

 Kilder 












 Eksterne lenker 
 Velkommen til Jamma'in
 Jamma’in, Welcome to Palestine
Survey of Western Palestine, Map 14:    IAA, Wikimedia commons 
Jamma'in Town Profile,  (ARIJ)
Jamma'in (aerial photo), ARIJ
 Jamma'in Village Profile, ochaopt.org

Kategori:Byer på Vestbredden
Kategori:Guvernementet Nablus